|  |
| --- |
| Iktatószám:  |
| Kedvezményezett neve: **Kisbér Város Önkormányzata** |
| Projekt címe: **Ipari terület fejlesztése a gép-, fém- és feldolgozóipari kkv-k letelepedésének és fejlődésének segítésére Kisbéren** |
| Projekt azonosítószám**: TOP-1.1.1-15-KO1-2020-00004** |

**2. számú Támogatási Szerződésmódosítás**

**(5. számú módosítási igény)**

amely létrejött

egyrészről a Pénzügyminisztérium Regionális Fejlesztési Operatív Programok Irányító Hatóság (1051 Budapest, József nádor tér 2-4.), mint támogató (a továbbiakban: **Támogató**) képviseletében eljáró Magyar Államkincstár Komárom-Esztergom Megyei Igazgatósága, mint közreműködő szervezet (a továbbiakban: **Közreműködő Szervezet**)

Postacím: 2800 Tatabánya, Pf.: 1305

Székhely: 1054 Budapest, Hold utca 4.

Aláírásra jogosult képviselője: dr. Vida Dóra igazgató; Börgöndi Szilárd irodavezető; Tomasik Zoltánné osztályvezető

Azonosító szám (törzs-szám): 237309, PIR törzsszám: 329970

Adószám: 15329970-2-41

másrészről **Kisbér Város Önkormányzata**, mint kedvezményezett (a továbbiakban: **Kedvezményezett**),

Postacím: 2870 Kisbér, Széchenyi utca 2.

Székhely/Lakcím: 2870 Kisbér, Széchenyi utca 2.

Azonosító szám (törzs-szám/Cégjegyzékszám): 729699

Adószám/adóazonosító jel: 15729693-2-11

Pénzforgalmi számlaszám, amelyre a támogatás utalásra kerül: 10036004-00337878-00000017

Aláírásra jogosult képviselője: Sinkovicz Zoltán polgármeste

(Támogató és Kedvezményezett a továbbiakban együtt: **Szerződő Felek**) között az alulírott helyen és napon az alábbi feltételekkel.

1. **Előzmények**

A Támogató a Terület- és Településfejlesztési Operatív Program (a továbbiakban: TOP) keretén belül TOP-1.1.1-15 jelű, Ipari parkok, iparterületek fejlesztése tárgyú felhívást tett közzé, melyre Kedvezményezett TOP-1.1.1-15-KO1-2020-00004 azonosító számon regisztrált támogatási kérelmet nyújtott be, amelyet Támogató 2020.09.14. napon kelt támogató döntés szerint támogatásban részesített. A Támogatási Szerződés megkötésére 2020.10.30-án került sor.

1. **A szerződésmódosítás célja és tárgya**

A Szerződő Felek megállapodnak abban, hogy a mai napon a Támogatási Szerződést az alábbiak szerint módosítják:

1. A Támogatási Szerződés 4.1., 4.2., 4.4., 4.5.1., 4.6. pontjai helyébe az alábbi szövegezés lép:

4.1. A Projekt összköltsége

A Projekt összköltsége 695.410.637 Ft, azaz hatszázkilencvenötmillió-négyszáztízezer-hatszázharminchét forint.

4.2. A Projekt elszámolható összköltsége

A Projekt elszámolható bruttó összköltsége 695.410.637 Ft, azaz hatszázkilencvenötmillió-négyszáztízezer-hatszázharminchét forint.

A Projekt költségvetését a Szerződés 1. sz. melléklete tartalmazza.

4.4. A támogatás összege és intenzitása

A támogatás intenzitása a Projekt elszámolható összköltségének 100 %-a, de legfeljebb 695.410.637 Ft, azaz hatszázkilencvenötmillió-négyszáztízezer-hatszázharminchét forint.

Amennyiben az egyes tevékenységekre vonatkozóan a támogatási intenzitás eltér, költségelemenként az eltérő intenzitást a Szerződés 1. sz. melléklete tartalmazza.

 4.5.1. A támogatási előleg összege és mértéke

Az előleg mértékére vonatkozó szabályokat a felhívás határozza meg.

Az igényelhető támogatási előleg mértéke az utófinanszírozású tevékenységekre jutó támogatási összeg 100 %-a.

Az igényelhető támogatási előleg legmagasabb összege 695.410.637 Ft, azaz hatszázkilencvenötmillió-négyszáztízezer-hatszázharminchét forint.

* Kisbér Város Önkormányzata: 672.428.637,- Ft, azaz hatszázhetvenkettőmillió-négyszázhuszonnyolcezer-hatszázharminchét forint,
* Komárom-Esztergom Megyei Területfejlesztési Korlátolt Felelősségű Társaság: 22.982.000,- Ft, azaz huszonkettőmillió-kilencszáznyolcvankettőezer forint.

4.6. A támogatás jogcíme

A 2014-2020 programozási időszakra rendelt források felhasználására vonatkozó uniós versenyjogi értelemben vett állami támogatási szabályokról szóló 255/2014. (X.10.) Korm. rendeletben (a továbbiakban: jogcímrendelet) foglaltaknak megfelelően a jelen Szerződés alapján nyújtott támogatásból

21.762.000 Ft, azaz huszonegymillió-hétszázhatvankettőezer forint az Európai Unió működéséről szóló Szerződés 107. és 108. cikkének a csekély összegű (de minimis) támogatásokra való alkalmazásáról szóló, 2013. december 18-i 1407/2013/EU (HL L 352, 2013. 12.24. 1.o.) (a továbbiakban: 1407/2013/EU bizottsági rendelet) alapján csekély összegű (de minimis) támogatásnak minősül (melynek támogatástartalma 21 762 000 Ft), amely a jogcímrendelet 18-19. §-ában, 21-22. §-ában, 24. § c) pontjában és 100.§-ában foglaltaknak megfelelően nyújtható.

672.428.637 Ft, azaz hatszázhetvenkettőmillió-négyszázhuszonnyolcezer-hatszázharminchét forint a Szerződés 107. és 108. cikke alkalmazásában bizonyos támogatási kategóriáknak a belső piaccal összeegyeztethetővé nyilvánításáról szóló, 2014. június 17-i 651/2014/EU bizottsági rendelet (HL L 187., 2014.6.26., 1. o.)(a továbbiakban: 651/2014/EU bizottsági rendelet) alapján helyi infrastruktúra fejlesztéséhez nyújtott beruházási támogatásnak minősül (melynek támogatástartalma 579 999 956 Ft), amely a jogcímrendelet 18-22. §-ában, 23. § (1) bekezdés 25. pontjában, 24. § b) pontjában és 98-99.§-ában foglaltaknak megfelelően nyújtható.

1 220 000 Ft, azaz egymillió-kettőszázhúszezer forint nem minősül az EUMSZ 107.cikk (1) bekezdése szerinti állami támogatásnak

1. A Támogatási Szerződés 1. sz. mellékletének helyébe jelen szerződésmódosítás 1. sz. melléklete lép.
2. A Támogatási Szerződés 2. sz. mellékletének helyébe jelen szerződésmódosítás 2. sz. melléklete lép.
3. A Támogatási Szerződés 9. sz. mellékletének helyébe jelen szerződésmódosítás 9. sz. melléklete lép.
4. A Támogatási Szerződés 14. sz. mellékletének helyébe jelen szerződésmódosítás 14. sz. melléklete lép.
5. **Záró rendelkezések**
6. A Felek kijelentik, hogy a Támogatási Szerződés jelen szerződésmódosítással nem érintett részei változatlan tartalommal továbbra is hatályosak. Jelen szerződésmódosítás csak a Támogatási Szerződéssel együtt érvényes.
7. Jelen szerződés 3 oldalon és 3 db eredeti példányban készült. A szerződésmódosításhoz csatolt 3 db melléklet a szerződés elválaszthatatlan részét képezi.
8. Szerződő Felek jelen szerződést átolvasták, és közös értelmezés után, mint akaratukkal és elhangzott nyilatkozataikkal mindenben egyezőt aláírták.

|  |  |
| --- | --- |
| ……………………………………..……KedvezményezettP.H.Kelt: Kisbér, 2022. év 03. hónap 22. napján | ………………………..…………………Közreműködő SzervezetP.H.Kelt: Tatabánya, 2022. év hónap napján |

**Mellékletek:**

1. melléklet - A Projekt költségvetése

2. melléklet - A Projekt forrásai

9. melléklet – Konzorciumi együttműködési megállapodás

14. melléklet- Nyilatkozat arról, hogy a tervezett költségeket, tevékenységenként, utófinanszírozás vagy szállítói finanszírozás keretében kívánja elszámolni.